Rikunarita-ORG/Wikinium huggingface dataset:
# ʻAkau

|  |
| --- |
| **ʻAkau** |
|  |
| **Fakafaʻafaʻahinga fakasaienisi** |
|

|  |  |
| --- | --- |
| Puleʻanga: | ʻakau |

 |
| **Hingoa kakato lōua** |
|    |

Ko e **ʻakau** ʻi he saienisi ʻo e moʻui ko e taha pē ʻo e *puleʻanga tuʻi* ʻo e ngaahi meʻamoʻui ʻe 4 ʻoku fakatefito ki he ngaahi lokiʻimoʻui ʻoku lahi. Ko e ngaahi holisi ʻo honau lokiʻimoʻui ʻoku fefeka pē mo e meʻa ngeʻesi ʻi loto. ʻOku faingataʻa ʻo fakamatala totonu ʻa e ʻuhinga ʻo e ngaahi ʻakau. Kā ko e lahi taha ʻo e ngaahi ʻakau ʻoku lanumata he *chlorophyll*, ko e meʻa kemi ʻoku lava puke ʻa e ivi ʻo e maama ʻo e laʻā. ʻA ia ko e ʻakau ko e tumuʻaki ʻo e haʻi sēini meʻatokoni ʻi māmani.

## Ko e ngaahi puleʻanga tuʻi ʻo e meʻamoʻui fakalokiʻimoʻui

* ʻakau (leafakalatina: *plantae*)
* monumanu (*animalia*)
* talingelinga (*fungi*)
* meʻamoʻuimuʻa (*protista*)

Ko e fanga meʻamoʻui kehe (taʻelokiʻimoʻui): siemu, vailasi, mo e hā fua

## Ngaahi kupu mahuʻinga taha ʻo e puleʻanga tuʻí ni

* **ʻakau tupu ʻi tahi** (*algae*)
	+ limutahi lanumata (vakai foki ki he meʻamoʻuimuʻa)
	+ mo e alā meʻa pehē
* **ʻakau tupu ʻi fonua** (*embryophytes*)
	+ ʻakau taʻekālava (*bryophytes*) (ʻoku ʻikai ʻi ai haʻanau ngaahi kālava fakaʻakau)
		- limuʻuta (lanumata pē) *bryophyta*
		- limuʻuta (lanumata pē) *marchantiophyta*
		- limuʻuta (lanumata pē) *anthocerotophyta*
	+ ʻakau kālava (*tracheophytes*) (ʻoku ʻi ai haʻanau ngaahi kālava maʻa e fetuku ʻo e vai pe toʻi)
		- ʻakau tengaefuefu (ʻoku ʻikai ʻi ai haʻanau tengaʻiʻakau)
		- ʻakau tengaʻiʻakau (*spermatophytes*) (ʻoku ʻi ai haʻanau tengaʻiʻakau)
			* tengaʻiʻakau telefua (*gymnospermae*) (ʻoku ʻikai ʻi ai haʻanau matalaʻiʻakau)
				+ ponga paame (*cycadophyta*)
				+ ʻakau fuasiliva (*ginkgophyta*)
				+ ʻakau paini (*pinophyta*)
				+ ʻakau sukau (*gnetophyta*)
				+ ponga tenga (*pteridospermatophyta*) (kuo ʻauhamālie ʻaupito ʻosi ʻa e taʻu ʻe 400 miliona kuo hili pe ofi ki ai)
			* tengaʻiʻakau ʻufiʻufi (*angiospermae*) (ʻoku ʻufiʻufi ʻa e ʻū tenga ʻi loto ʻo e foʻi fua ʻosi ʻenau tupu ʻi loto ʻo e matalaʻiʻakau)
				+ ʻakau matala (*magnoliophyta*)

He onopooni ʻoku ʻikai ngāueʻaki ʻe he kau saienisi ʻa e ongo meʻa ko e "tengaʻiʻakau telefua" mo e "ʻufiʻufi" ʻi heʻenau fakafaʻafaʻahinga ʻo e ngaahi meʻamoʻui. ʻOku pehē: he onopooni ʻoku toe ʻa e ngaahi *vahe* ʻe 5 ʻi he *ʻuluʻivahe* ʻo e "ʻakau tengaʻiʻakau", ko e ngaahi ponga paame mo e ʻakau fuasiliva mo e ʻakau paini mo e ʻakau sukau mo e ʻakau matala. ʻOku sai pē ko e ongo meʻa "tengaʻiʻakau telefua" mo e "ʻufiʻufi" ʻoku ngāueʻaki pē ʻi he lea faingofua.

 *Ko e kupu ʻeni ko e potuʻi ia (stub). ʻIo, ko koe, kātaki tokoni mai ʻi hono ngāue fatu fakalahi.*
# ʻakau matala

|  |
| --- |
| **ʻakau matala** |
|  |
| **Fakafaʻafaʻahinga fakasaienisi** |
|

|  |  |
| --- | --- |
| Puleʻanga: | ʻakau |
| Vahe: | **ʻakau matala** |

 |
| **Hingoa kakato lōua** |
|    |

Ko e **ʻakau matala** ʻi he saienisi ʻo e ʻakau ko e taha pē ʻo e **vahe** ʻo e fanga meʻamoʻui ʻe 5 ʻi he ʻuluʻivahe ko ʻakau tengaʻiʻakau (*spermatophytes*). Kā ko e vahe ʻiloa taha.

Ko e ngaahi vahe ʻe 4 ʻoku toe:

* ponga paame (*cycadophyta*)
* fua siliva (*ginkgophyta*)
* ʻakau paini (*pinophyta*)
* ʻakau sukau (*gnetophyta*)

ʻOku faingofua ʻo fakapupungaʻi kinautolu ʻi he tengaʻiʻakau telefua (*gymnospermae*). Ko e **ʻakau matala** ko e taha pē ia ʻi he pupunga ʻo e tengaʻiʻakau ʻufiʻufi (*angiospermae*).

ʻOku lava ʻo tānaki ʻa e vahe ponga tenga (*pteridospermatophyta*) ki he tengaʻiʻakau telefua, kā naʻe nau ʻauhamālie ʻaupito ʻosi ʻa e taʻu ʻe 400 miliona kuo hili pe ofi ki ai.

## lautengaʻitaha, lautengaʻiua

ʻOku faʻa vahevahe ʻa e ngaahi ʻakau matala ʻi he ongo haʻa:

* lautengaʻitaha *monocotyledones* pe (onopooni): *liliopsida*
* lautengaʻiua *dicotyledones* pe (onopooni): *magnoliopsida*

Ko e "lautenga" ko e lau ʻe taha pe ua ia ʻoku hū tuʻa mei he tenga, ko e (ongo) lau ʻuluaki ʻo e ʻakau. ʻOku ʻasi ʻi he faitā ko e tupu ʻo e lautengaʻitaha (hema) mo e lautengaʻiua (mataʻu). Kā ʻoku toe ʻa e ngaahi vahevahe kehe:

|  |  |  |
| --- | --- | --- |
|  | lautengaʻitaha | lautengaʻiua |
| lauʻimatala | tuʻotolu | tuʻofā pe tuʻonima |
| efuefu fakafua | kiʻi ʻavaʻava ʻe taha | kiʻi ʻavaʻava ʻe tolu |
| kālava ʻi he louʻakau | ʻoku huʻufataha | ʻoku manga |
| tengaʻiʻakau | ʻoku kamata lou ʻe taha | ʻoku kamata lou ʻe ua |
| ngaahi aka | taha pē, mo e lahi aka siʻi | ʻoku manga aka kotoa |
| kālava ʻi he fuʻu sino | tuʻu movetevete | tuʻu ʻi he mama |
| tupu fuolahi foʻou  | ʻikai | ʻoku lava |

ʻOku ʻi ai ha ngaahi ʻakau ʻoku kehe ʻenau anga ʻe taha kā ʻikai kehe ʻe taha, ʻa ia ʻoku kei lotokehekehe ʻa e kau saienisi ki he vahevahe totonu, pea taimi e niʻihi ʻoku nau fai ha ngaahi vahavahe foʻou. ʻOku pehē ʻe he tokotaha ʻoku tatau tonu ko e *dicotyledones* mo e *magnoliopsida*, ʻoku pehē ʻ e he toktaha ʻoku meimei pē. Pea ʻoku nau tānaki ʻa e haʻa ko e *eudicots* pea mo e *rosopsida*.

## Tukufakaholo

Vakai foki ki he kakala, ko e ngaahi matala ʻi he tukutala fakatonga.
# Lile

|  |
| --- |
| **Lile** |
|  |
| **Fakafaʻafaʻahinga fakasaienisi** |
|

|  |  |
| --- | --- |
| Puleʻanga: | ʻakau |
| Vahe: | ʻakau matala |
| Haʻa: | lautengaʻitaha |
| Holongā: | asparagales |
| Kāinga: | AMARYLLIDACEAE |
| Kāinga ofi: | *Crinum* |
| Faʻahinga: | *asiaticum* |

 |
| **Hingoa kakato lōua** |
| Crinum asiaticum  Hannibal 1972 Hingoa lea fakapilitānia: Spider lily, Asiatic poisonbulb |
| CommonsSpeciesVakai ki he tala fakalahi:**Commons** & **Wikispecies** |

samoa
Ko e **lile** ko e fuʻu ʻakau siʻi ia. ʻOku meimei tatau mo e *Crinum pedunculatum*, [Swamp lily]. Mahalo pē ko e faʻahinga kehe ia, pe ko faʻahinga kiʻi kehe pē: *Crinum asiaticum* var. *pedunculatum*. Ko e ngaahi lou matala ʻo e *C. pedunculatum* ʻoku nounou ange kā laulahi ange.

Ko e foha ʻo e lile kotoa ʻoku fakamate ʻaupito.

## Ngaahi faʻahinga kehekehe

* **lile loulanumata** pe **tolotalo**, *Crinum asiaticum*; lou lanumata pē, lahi matalaʻiʻakau ʻi he pupunga ʻe taha
* **lile louengeenga** pe **samoa**, *Crinum xanthophyllum*, [Golden spider lily]; lou lanumata mo e engeenga, siʻi ange ngaahi matalaʻiʻakau ʻi he pupunga ʻe taha
* lile lalahi, oku tatau ʻene ʻasi mo e ongo lile heni, ka ʻoku kulokula ange pea oku lalahi ange.
* lile kalukalu
* lile veʻemoa
* lile pilisipeni
* lile kula
* lile lēpati

## Hingoa ʻi he ngaahi lea kehe

* lili (lea fakaniuē)
* eriri (lea fakatahisi)
* lautalotalo (lea fakahaʻamoa)
* te luhe (lea fakatūvalu)
* riri (lea fakakuki)
* lautalotalo, viavia (lea fakafisi)

## Tataku

*
*  tolotalo
*  samoa
* Tongan dictionary; C.M. Churchward
* Plants of Tonga; T.G. Yuncker; BPB bulletin **220**, Honolulu 1959

 *Ko e kupu ʻeni ko e potuʻi ia (stub). ʻIo, ko koe, kātaki tokoni mai ʻi hono ngāue fatu fakalahi.*
# Lile kula

|  |
| --- |
| **Lile kula** |
|  |
| **Fakafaʻafaʻahinga fakasaienisi** |
|

|  |  |
| --- | --- |
| Puleʻanga: | ʻakau |
| Vahe: | ʻakau matala |
| Haʻa: | lautengaʻitaha |
| Holongā: | asparagales |
| Kāinga: | AMARYLLIDACEAE |
| Kāinga ofi: | *Hippeastrum* |
| Faʻahinga: | *cvs.* |

 |
| **Hingoa kakato lōua** |
| Hippeastrum cvs.  Herb. Hingoa lea fakapilitānia: Barbados lily |
| CommonsSpeciesVakai ki he tala fakalahi:**Commons** & **Wikispecies** |

fakakeheʻi kulokula
Ko e **lile kula** (hingoa taʻefakalakanga; mei he lea fakafalanisē: *lis rouge*) ko e fuʻu ʻakau siʻi ia, ʻomi ki Tongá ni, manakoa ʻi he ngaahi ngoue. Ko e meʻa lahi hono matalaʻiʻakau, ʻoku ʻi ai ha ongo fakakeheʻi mo e kulokula kotoa pe kulokula mo e hinehina. ʻOku manakoa kinaua ʻi he ngoue Tonga, pea ʻoku toe ʻa e ngaahi fakakeheʻi lahi ʻi muli.

## Ngaahi faʻahinga kehekehe

* lile
* lile veʻemoa
* lile lēpati
* lile kalukalu
* lile pilisipeni
* lile lalahi

## Hingoa ʻi he ngaahi lea kehe

* riri (lea fakakuki)

## Tataku

*
*

 *Ko e kupu ʻeni ko e potuʻi ia (stub). ʻIo, ko koe, kātaki tokoni mai ʻi hono ngāue fatu fakalahi.*